GiliGold/VAD_KnessetCorpus huggingface dataset:
אייל ינון: מה גם שאנחנו לא יודעים מה עמדת הממשלה לגביהן והאם הם יעלו בפורומים ממשלתיים כאלה ואחרים, שיש להם או אין להם את היכולת לקדם או לא לקדם אותם.
אייל ינון: לכן אני חושב שקונספטואלית הרעיון הבסיסי היה נכון.
אייל ינון: אני לא מביע עמדה ברורה בעניין אלא אני רק רוצה להציג עובדות כהווייתן ואת הקונספט שעומד מאחורי העניין הזה.
דוד אזולאי: מה אומרת ההצעה?
אייל ינון: אם אני מבין נכון, ההצעה אומרת ששר יחזיק ב"הולד" - - -
גדעון סער: אם הוא העביר את זה למישהו אחר - - -
אייל ינון: אם הוא העביר את זה למישהו אחר זה קיים.
אייל ינון: חבר הכנסת אהרונוביץ אומר שאם יתקבל התיקון לא נצטרך את הסעיף של העברה לחבר כנסת אחר אלא הוא ישאיר את זה ב"הולד".
יצחק אהרונוביץ': אני יכול לתת דוגמה מניסיוני.
יצחק אהרונוביץ': החוק של דרומי, שעבר אתמול, הוא דוגמה טובה לנושא שלנו.
יצחק אהרונוביץ': נגיד שחבר כנסת הוא בין מציעי החוק והוא מספר אחד או שניים והוא הלך להיות סגן שר או שר.
יצחק אהרונוביץ': ברגע שיש עוד מצטרפים להצעת החוק זה ממשיך ומתקיים בוועדות.
יצחק אהרונוביץ': אם הוא עדיין שר, אז ההצעה תעבור בקריאה שניה ושלישית והכל בסדר.
יצחק אהרונוביץ': מה קורה, ולי זה קרה, כאשר חזרתי ורציתי להמשיך לקדם את הדברים?
יצחק אהרונוביץ': למספר שניים ושלוש ברשימה לא תמיד יש עניין לקדם את החוק.
יצחק אהרונוביץ': חזרתי לכנסת ואז אומרים לי ששמי נמחק.
יצחק אהרונוביץ': אבל לי יש עניין להמשיך ולקדם את החוק.
יצחק אהרונוביץ': ואז נאמר לי שכרגע אי אפשר להכניס את השם שלי ושמי לא יופיע בהצעת החוק.
יצחק אהרונוביץ': זה מה שקרה במקרה דרומי, כאשר היו מצטרפים נוספים.
יצחק אהרונוביץ': מקרה אחר הוא כאשר אתה נמצא לבד ואז הצעת החוק נכנסת להקפאה.
יצחק אהרונוביץ': אם הוא לא חזר לכנסת אז בסדר.
יצחק אהרונוביץ': ברגע שהוא חוזר לכנסת הבאה יש דין רציפות כזה או אחר.
גדעון סער: ההצעה שלך מתייחסת רק למציע יחיד?
יצחק אהרונוביץ': אני אומר שצריך לחלק את זה לשניים.
יצחק אהרונוביץ': כשאני חוזר חזרה להיות חבר כנסת אני רוצה להצטרף ולחזור בחזרה למקור ולהיות בין המובילים של הצעת החוק ולקדם את זה כי יש לי עניין.
יצחק אהרונוביץ': אם אני נמצא לבד ואין מי שימשיך את זה - - -
דוד אזולאי: ואם יש מישהו שהוא לבד עם הצעת חוק זהה?
יצחק אהרונוביץ': אז הוא יתקדם.
יצחק אהרונוביץ': אני לא עוצר מישהו אחר.
יצחק אהרונוביץ': הוא יכול להתקדם ואם אני עדיין שר ההצעה תהיה על שמו ואין בעיה עם זה.
יצחק אהרונוביץ': יש פה באמת כמה שלבים.
יצחק אהרונוביץ': אני חושב שצריך לעשות צדק.
יצחק אהרונוביץ': כשאתה שר אתה לא מתערב בהצעת החוק.
יצחק אהרונוביץ': מעבר לזה, אמרתי שאני מחמיר עם עצמי.
יצחק אהרונוביץ': אפשר שאם הוא משתתף בוועדת השרים לענייני חקיקה, הוא לא ישתתף בדיונים על החוק שלו.
יצחק אהרונוביץ': גם זאת אפשרות.
ארבל אסטרחן: את זה אנחנו לא יכולים לקבוע.
ארבל אסטרחן: אני רק אשלים את מה שנאמר בתחילה.
ארבל אסטרחן: היום, אם חבר כנסת חתום עם ח"כים נוספים, ברגע שהוא מתמנה לשר או לסגן שר שמו נמחק.
ארבל אסטרחן: אם הוא חוזר להיות חבר כנסת וההצעה לא אושרה בינתיים כחוק, השם שלו לא יחזור.
ארבל אסטרחן: אחרים, כמובן, יכולים לקדם את ההצעה.
ארבל אסטרחן: המקרה האחר הוא, אם הוא חתום לבד.
ארבל אסטרחן: עד הכנסת ה-16, במצב כזה, כשחבר כנסת היה מתמנה לשר או לסגן שר, הצעתו נמחקה.
ארבל אסטרחן: נטען על ידי חברי כנסת שההצעה כבר קודמה ועברה כמה שלבים וחבל שהיא תימחק.
ארבל אסטרחן: כתוצאה מכך תיקנו את התקנון באופן שמאפשר לו להעביר את ההצעה לחבר כנסת אחר והוא יוכל לקדם את ההצעה.
ארבל אסטרחן: זה כאשר הוא ח"כ יחיד.
ארבל אסטרחן: לפי מה שאני מבינה מחבר הכנסת אהרונוביץ, מוצע להתייחס לשני המקרים ולאפשר לח"כ שמונה לשר או לסגן שר ושב לכהן בכנסת, ששמו יחזור להצעה.
ארבל אסטרחן: אם היו חכ"ים נוספים, שמו יחזור למקום.
דוד אזולאי: בכל שלב של החקיקה?
ארבל אסטרחן: אני חושבת שכך מוצע.
ארבל אסטרחן: בין אם ההצעה רק הונחה על שולחן הכנסת - - -
גדעון סער: את רואה בזה בעיה?
ארבל אסטרחן: הבעיה היחידה שבגללה לא אפשרו את זה בעבר – רעיונות כאלה כבר עלו.
ארבל אסטרחן: היו מקרים שח"כ העלה הצעת חוק, מונה לשר, חזר והיה צריך להניח מחדש את כל ההצעות שלו.
ארבל אסטרחן: היתה תחושה שיש בזה בעייתיות.
ארבל אסטרחן: הבעיה שעלתה זה נושא של הפרדת רשויות.
גדעון סער: אבל זה רק אחרי שהוא חזר, אני לא רואה פה בעיה.
ארבל אסטרחן: כיוון שהוא בממשלה, כאילו שמו מותלה על הצעת חוק.
דוד טל: שמו לא קיים וחוזר להיות ברגע שהוא חוזר לרשות המחוקקת.
גדעון סער: אני לא רואה פה בעיה.
דוד טל: אני גם לא רואה בעיה.
משה שרוני: צריך לחשוב כאן עם היגיון.
משה שרוני: חבר כנסת התמנה לשר ויש לו חוקים לבד וחוקים עם שותפים.
משה שרוני: הוא חייב להיכנס באותו מקום שהוא היה באופן אוטומטי.
דוד טל: אני לא רואה בעיה.
גדעון סער: יש פה שני מצבים.
גדעון סער: מצב ראשון זה מצב שבו יש עוד מציעים ולמעשה השם נמחק.
גדעון סער: אם הוא לא שר הוא יכול לבקש לחזור ואינני רואה בזה בעיה.
גדעון סער: מצב שני הוא מצב שבו הוא מציע יחיד.
גדעון סער: אהרונוביץ אומר שיש לו אופציה לתת את זה למישהו אחר וכעת הוא מבקש אופציה נוספת, דהיינו, לשים את זה בפריזר.
גדעון סער: זה כבר הסדר שונה שצריך להיות בחוק.
גדעון סער: צריך להיות ברור שזה או זה או זה כי שני הדברים האלה לא יכולים לחיות ביחד.
גדעון סער: גם זה נראה לי בסדר.
גדעון סער: אני לא רואה בזה בעייתיות.
אייל ינון: הוא העביר לאחר והוא יצטרף אליו אחר כך.
ארבל אסטרחן: ואז שניהם יהיו רשומים.
דוד טל: אם הוא העביר לאחר וההצעה בינתיים רצה וזה לפני קריאה שניה, השאלה האם הוא יכול להצטרף?
גדעון סער: לא, אני לא מסכים.
גדעון סער: אני אגיד לך למה.
גדעון סער: כשהוא מציע יחיד, שהחליט ללכת על מסלול העברה לאחר, הוא נתן את האפוטרופסות על הצעת החוק למישהו אחר.
גדעון סער: יש הרבה החלטות שכרוכות בקידום הצעת חוק והאדם הזה כבר התקדם.
גדעון סער: אז יחזור אהרונוביץ לכנסת ויגיד שהוא רוצה לחזור.
גדעון סער: זה כבר נראה לי יותר מסובך.
גדעון סער: ביחיד, נראה לי שצריך להיות או מסלול של הקפאה או מסלול של העברה.
גדעון סער: האדם מחליט מה הוא מעדיף.
גדעון סער: כאשר יש מספר מציעים אין בעיה כי ברור שהם יכולים להמשיך ולגלגל את הצעת החוק.
גדעון סער: בסך הכל הוא מקבל את השם שלו יחד עם האחרים.
דוד טל: אם זה או זה או זה, אז המצב היום נותן תשובה.
דוד טל: הוא מוציא את עצמו ואנשים יכולים לקדם את הצעת החוק.
דוד טל: איפה אתה רואה את הבעייתיות כאשר הוא מציע יחיד?
דוד טל: זאת האג'נדה שלו.
גדעון סער: כשיש כמה מציעים, על פי הפרקטיקה שלנו, הנושא הזה מאוחד אחר כך.
גדעון סער: בחוק דרומי היו הרבה מציעים ואז השאלה העיקרית היא שאלה של קרדיט שמגיע לו ואין סיבה שהוא לא יקבל אותו.
גדעון סער: לעומת זאת, כאשר מדובר במציע יחיד, יש לזה משמעויות מעשיות יותר כבדות.
דוד טל: מה למשל?
גדעון סער: אתה הנהג.
גדעון סער: אתה מציע יחיד.
גדעון סער: הוא מעביר את ההגה למישהו אחר וכשהוא חוזר הוא אומר לשני: "זוז מההגה".
גדעון סער: ישנה גם אפשרות שהוא ירצה לחזור בו מהצעת החוק וזה שמריץ יגיד שהוא לא מוכן.
דוד טל: גדעון, יש לנו הצעות חוק שבהן גם אתה יוזם וגם אני יוזם ולא מן הנמנע שיהיו שניים או שלושה יוזמים.
גדעון סער: בין שניים לשלושה אין הבדל.
גדעון סער: בין שלושה לארבעה אין הבדל.
גדעון סער: בין מציע בודד ליותר מזה, יש הבדל.
משה שרוני: להקפיא זה הכי טוב.
דוד טל: אם זה להקפיא אז המצב הקיים נותן מענה.
גדעון סער: אני חושב שבמצב הראשון אין בעיה.
גדעון סער: במצב השני הוא צריך לבחור לפני שהוא מתמנה האם הוא מעדיף לתת למישהו אחר או שהוא מעדיף להכניס את זה לפריזר ולחזור לזה כאשר הוא יחזור לכנסת.
גדעון סער: זה נראה לי הסדר יותר טוב.
דוד טל: אם אנחנו מקבלים את ההצעה של גדעון, אנחנו רק צריכים להוסיף התייחסות לגבי מקרה שבו הוא מתמנה לשר או לסגן שר והוא רוצה לשמור לעצמו את הזכות, לכשהוא יחזור להיות חבר כנסת.
גדעון סער: צריך להכניס לפה מושג שלא קיים היום.
ארבל אסטרחן: יש כזה דבר בהשעיה.
ארבל אסטרחן: למשל, אצל בניזרי, כתוב שההצעות שלו מושעות למשך זמן ההשעיה.
גדעון סער: אז פה מדובר בהשעיית הצעת חוק.
אייל ינון: הוא צריך להודיע על זה מראש?
אייל ינון: זה אוטומטית?
דוד טל: אם הוא לא הודיע ליושבת ראש הכנסת להעביר את זה לאחר, אז הוא שומר לעצמו את הזכות לכשהוא יחזור.
אייל ינון: אז הוא לא צריך להודיע הודעה פוזיטיבית שהוא בחר במסלול של הקפאה אלא שאוטומטית זאת ברירת המחדל.
דוד טל: אם הוא העביר את זה לאחר הוא איבד את ההנהגה.
גדעון סער: לדעתי ב-24 שעות שלפני השבעתו הוא צריך להגיד או זה או זה.
גדעון סער: לא צריך שתהיה פה ברירת מחדל.
גדעון סער: יכול להיות שאדם ייבחר והחוק שהוא הציע כבר בכלל לא מעניין אותו.
דוד טל: אם זה לא מעניין אותו, הוא יכול להעביר את זה למישהו אחר ונשארת לו האופציה להצטרף כאשר הוא יחזור.
גדעון סער: אנחנו עוברים ממשטר קיצוני של מוות של כל ההצעות של אדם שמתמנה לשר, שזה היה המצב הקודם.
גדעון סער: התיקון הקודם של ה-24 שעות היה בזמן רוני בראון ששימש כיו"ר ועדת הכנסת.
גדעון סער: הוא זה שהכניס אותו, כאשר הוא חשב על מינויו כשר.
גדעון סער: למעשה, לפני כן גם לא היה ההסדר הזה.
גדעון סער: אתם מגיעים ממצב שבו כל ההצעות מתות למצב שכל ההצעות יחיו.
גדעון סער: תנו חובה למציע, לפני המינוי שלו, להודיע מה הוא רוצה.
גדעון סער: אם הוא לא יודיע, אז ירד קצת העומס ולא יקרה כלום.
דוד טל: אהרונוביץ זה מקובל עליך?
דוד טל: אנחנו מחילים את זה מהכנסת הבאה או שאפשר להחיל את זה מאחרי הפגרה?
יצחק אהרונוביץ': לי זה לא משנה, חזרתי בי.
דוד טל: היועצת המשפטית אומרת שצריך תקופה מסוימת.
ארבל אסטרחן: לאהרונוביץ, למשל, יש כבר הצעות חוק ששמו נמחק מהן.
ארבל אסטרחן: צריך הערת מעבר מפורשת שתאפשר להחיות אותן ולהחזיר את שמו.
גדעון סער: את רוצה להחיל את זה רטרואקטיבית?
דוד טל: זה מה שאתה רוצה.
אייל ינון: אנחנו מעלים את העניין כי זה העניין שעומד על סדר היום פה.
ארבל אסטרחן: מה לגבי הצעות של כמה מציעים שכבר נמחקו?
אייל ינון: יש פה בעיה עוד יותר מסובכת כי המנגנון שגדעון מציע לא ננקט פה.
אייל ינון: חבר הכנסת אהרונוביץ לא הודיע מראש מה הוא רוצה.
גדעון סער: זה לא חל לגבי כמה מציעים.
דוד טל: אנחנו מדברים לגבי מציע יחיד.
גדעון סער: לדעתי, לגבי מציע יחיד אי אפשר להחיל את זה רטרואקטיבית.
יצחק אהרונוביץ': לא, זה היה בהקפאה ועכשיו אתה רוצה להחיות את זה.
גדעון סער: אבל זה לא היה בהקפאה.
דוד טל: לגבי מציע יחיד אנחנו יוצרים מצב חדש.
יצחק אהרונוביץ': אבל אם זה לא התקדם ואני רוצה להמשיך עם זה, אין בעיה.
גדעון סער: אני רוצה להסביר את ההבדל מבחינת הבית הזה: כשיש כמה מציעים ההצעה חיה ולכן לא קרה כלום כאשר השם של אהרונוביץ הוסר.
גדעון סער: כשהוא חוזר מחזירים את השם שלו ואת זה אפשר לעשות מיידית.
גדעון סער: כאשר הוא יחיד, ההצעה כבר מתה.
יצחק אהרונוביץ': הוא מושעית.
דוד טל: לא, היא מתה אבל אתה מבקש טיפול נמרץ.
יצחק אהרונוביץ': לא טיפול נמרץ, להמשיך את הטיפול כאשר חזרתי להיות חבר כנסת.
דוד טל: אני רוצה להציע שלגבי מספר מציעים אפשר להחיל את זה ואין עם זה בעיה מכיוון שההצעה לא מתה.
דוד טל: לגבי מציע יחיד אפשר להחיל את זה מכאן ולהבא.
דוד טל: אהרונוביץ, במילים אחרות, אם יש לך הצעת חוק שבה אתה מציע יחיד, אתה לא תוכל לחזור לזה ותצטרך להניח מחדש.
רונית חייקין: תקבל שחרור מחובת הנחה.
דוד טל: אהרונוביץ, מאחוריך יושבת מזכירת סיעת מר"צ והיא הציעה לך הצעה.
דוד טל: את הבעיה שלך פתרנו.
רונית חייקין: גדעון אמר שתוך 24 שעות הוא צריך להחליט אם הוא רוצה להשעות או לא.
רונית חייקין: נראה לי ש-24 שעות זה זמן מאוד מצומצם.
ארבל אסטרחן: הוא צריך להודיע לפני שהוא מתמנה.
אייל ינון: הוא יכול להודיע עד לרגע ההשבעה שלו.
אייל ינון: זה יכול להיות יום או יומיים.
אתי בן יוסף: העוזרים שלו מכירים את כל רשימת החוקים שלו.
דוד טל: יש עוד נקודה שבה אני רוצה לשכנע את החברים.
דוד טל: אני רוצה אפשרות להשאיר את הפריבילגיה שאם הוא לא הודיע שהוא העביר את זה למישהו אחר, נשאיר לו את הזכות לחזור לברירת המחדל.
גדעון סער: לדעתי זה לא נכון.
גדעון סער: אתה יכול ללכת לכיוון של רונית ולתת 48 שעות במקום 24 שעות.
ארבל אסטרחן: לא כתוב 24 שעות, הוא יכול גם שבוע לפני.
גדעון סער: אנחנו לא יכולים לעבור ממשטר קיצוני שבו הכל מת כאשר אדם מתמנה, למשטר שבו הוא לא צריך להגיד כלום והכל חי.
גדעון סער: הפיתרון שמצאנו קודם הוא פיתרון מאוזן.
גדעון סער: הוא נותן מענה והוא נותן את כל האופציות בידי המציעים.
גדעון סער: הוא אפילו נותן, לגבי החלק הראשון - - -
דוד טל: לא שכנעת אותי אבל אני לא מתנגד לזה.
ארבל אסטרחן: תכף אומר משהו לגבי רציפות.
ארבל אסטרחן: לא דובר באיזה שלב נמצאת ההצעה.
ארבל אסטרחן: זה נכון גם להצעה שרק הונחה על שולחן הכנסת ועוד לא קודמה.
ארבל אסטרחן: אם היו כמה מציעים, וביניהם אותו חבר כנסת שמונה לשר או לסגן שר, השם שלו ימחק למשך הזמן שהוא בתפקיד.
ארבל אסטרחן: כשהוא חוזר השם שלו יחזר אוטומטית.
ארבל אסטרחן: חבר הכנסת סער אמר שהוא צריך לבקש, אבל אני חושבת שדובר פה על כך ששמו חוזר אוטומטית והוא לא צריך לבקש.
גדעון סער: התשובה היא כן, אבל זה לא דבר שהמזכירות יודעת לעשות בלי שחבר הכנסת יודיע.
ארבל אסטרחן: המחשב יידע איך לעשות את זה.
ארבל אסטרחן: השם שלו יחזור אוטומטית והוא גם יחזור מבחינת סדר השמות למקום שבו הוא היה.
ארבל אסטרחן: זה יחול מכאן ולהבא גם לגבי הצעות שהשם כבר נמחק.
ארבל אסטרחן: למשל, אם לחבר הכנסת אהרונוביץ יש הצעות ששמו נמחק מהן, ועכשיו ההצעה תקודם לקריאה ראשונה, שמו יחזור.
גדעון סער: את מתכוונת למצב שבו יש כמה מציעים?
אייל ינון: אם הוא חוזר להיות חבר כנסת הוא לא צריך להודיע לנו שהוא רוצה להחזיר את עצמו ואוטומטית הוא חוזר?
אייל ינון: לא יכול להיות שבינתיים הוא שינה את דעתו?
ארבל אסטרחן: הוא יחזור.
אייל ינון: ואז המחשב יחזיר אותו אוטומטית להצעות - - -
גדעון סער: יש צדק במה שאמר מזכיר הכנסת.
דוד טל: אם זה חשוב לו, הוא יזכור.
גדעון סער: ואם הוא שינה את דעתו?
יצחק אהרונוביץ': אז הוא יפנה.
דוד טל: יפנה השר לשעבר ויבקש.
ארבל אסטרחן: אם יש כמה מציעים, הוא יכול לבקש ולחזור למקום שבו הוא היה.
ארבל אסטרחן: זה יחול גם לגבי הצעות שהשם כבר נמחק, מכאן ולהבא.
ארבל אסטרחן: אם הוא היה מציע יחיד, לפני שהוא מתנה לשר, הוא יוכל להודיע שהוא מעביר את ההצעה לאחר.
ארבל אסטרחן: אם הוא לא - - -
גדעון סער: לא, אם הוא לא.
גדעון סער: הוא יוכל להודיע או אל"ף, או בי"ת.
ארבל אסטרחן: או שלא מעביר לאחר ומבקש להשעות.
אייל יינון: כדי לתת תרופה חלקית למה שאמרה רונית, ברגע שמזכירות הממשלה מודיעה לנו שמישהו עומד להתמנות לשר, אנחנו יכולים להוציא לו מכתב שמודיע לו על האופציות הקיימות בפניו.
ארבל אסטרחן: ואז, כאשר הוא חוזר לכנסת, אם הוא הודיע מראש שהוא רוצה לחדש הצעה מסוימת, הוא יצטרך לבקש.
ארבל אסטרחן: זה לא יהיה אוטומטית.
ארבל אסטרחן: אם הוא העביר לאחר שמו לא יחזור.
ארבל אסטרחן: אמרנו שזה יחול רק לגבי מישהו שהמתנה לסגן או לשר בעתיד.
ארבל אסטרחן: אני רוצה להציע התייחסות נוספת: היום אם חבר כנסת היה חתום על הצעת חוק בכנסת הקודמת, עברה קריאה ראשונה והכנסת התפזרה.
ארבל אסטרחן: בכנסת החדשה הוא מתמנה לסגן או לסגן שר.
ארבל אסטרחן: אם מחילים רציפות בזמן שהוא שר או סגן שר כמובן ששמו נמחק.
ארבל אסטרחן: אבל אם הוא חוזר להיות חבר כנסת, אז צריך לחול אותו דין.
ארבל אסטרחן: זאת אומרת, כן יוכל להיות שמו.
ארבל אסטרחן: היום כשחבר כנסת חדל לכהן שמו נמחק.
ארבל אסטרחן: היה לנו מקרה עם חבר הכנסת אדלשטיין שהיתה לו הצעת חוק בכנסת הקודמת.
ארבל אסטרחן: הוא היה אחד המציעים.
ארבל אסטרחן: ההצעה עברה בקריאה ראשונה ואז הכנסת התפזרה.
ארבל אסטרחן: בכנסת הזאת תקופה קצרה הוא לא היה חבר כנסת, הוא נכנס טיפה באיחור.
ארבל אסטרחן: החילו רציפות כשהוא כבר היה חבר כנסת.
ארבל אסטרחן: אבל, שוב, שמו נמחק.
דוד טל: אז אדלשטיין יוכל לקבל את הקרדיט לחזור לאותו מצב, אפילו שהוא לא חזר מייד להיות חבר כנסת.
ארבל אסטרחן: זאת אומרת, הרציפות תתאפשר גם במקרה כזה.
ארבל אסטרחן: לגבי החלת רציפות, בין אם הוא היה מציע יחיד ובין אם לא.
דוד טל: היועצת המשפטית תנסח.
דוד טל: הצבעה בעד – רוב נגד – אין נמנעים - אין התיקון עבר.
ארבל אסטרחן: גם ברציפות, תמיד צריך לבקש.
דוד טל: צהריים טובים, אני מתכבד לפתוח את ישיבת ועדת הכנסת.
דוד טל: על סדר היום, בקשתו של השר שטרית להעביר את הסמכויות של השר שטרית לשר אדרי בכל מה שקשור לעיר דימונה.
ארבל אסטרחן: זו בקשת הממשלה, לא בקשת השר שטרית.
דוד טל: בקשת הממשלה, וצריך לקבוע מסגרת דיון.
דוד טל: יש הצעות למסגרת דיון?
דוד טל: 3 דקות מספיק לכם?
זאב אלקין: כן, מספיק בהחלט.
משה שרוני: מספיק.
דוד טל: התקבל פה אחד, תודה רבה, הישיבה נעולה.
דוד טל: בוקר טוב, אני מתכבד לפתוח את ישיבת ועדת הכנסת, על סדר היום בקשות חברי הכנסת להקדמת דיון בהצעות חוק הבאות:
דוד טל: הצעת חוק עבודת נשים (תיקון- הארכת חופשת הלידה בגין אשפוז ילד בפגיה), התשס"ח-2008, (פ/ 17/3716) של חברת הכנסת ליה שמטוב וקבוצת חברי כנסת.
ליה שמטוב: תודה רבה ליושב ראש ולחברי הוועדה.
ליה שמטוב: ההצעה שלי מאד חשובה, להאריך את חופשת הלידה.
דוד טל: כל ההצעות חשובות, למה זה דחוף עכשיו?
גדעון סער: כי עכשיו יש רוב.
דוד טל: את יכולה לענות את התשובה הזו ונעבור להצבעה.
ליה שמטוב: בגלל כל מה שקורה בכנסת.
ליה שמטוב: לפי מחקר, 1,500 נשים מאושפזות עולה למדינה 3 מיליון ₪, זה לא תקציבי, אני מבקשת להצביע.
דוד טל: אדוני יושב ראש האופוזיציה רוצה להתייחס?
דוד טל: בעד-רוב נגד-אין נמנעים- אין הבקשה אושרה
דוד טל: אני מאשר את בקשתה של חברת הכנסת ליה שמטוב.
דוד טל: הבקשה הבאה, הצעת חוק בינוי ופינוי של אשורי שיקום (כפר שלם), התשס"ח-2008 (פ/17/3792) של חבר הכנסת דב חנין וקבוצת חברי כנסת .
דב חנין: החוק הזה מאד דחוף לעלות בקריאה טרומית מכיוון שמנהל מקרקעי ישראל מנהל מהלך שהמשמעות שלו היא נישול כל תושבי כפר שלם מזכויותיהם, לכן זה מאד דחוף לקריאה טרומית.
דוד טל: מי בעד פטור מחובת הנחה להצעת החוק?
דוד טל: אני מאשר שהצעת החוק של חבר הכנסת גלעד ארדן דב חנין אושרה וקיבלה פטור מחובת הנחה.
דוד טל: הצעת החוק הבאה, העלאת שארית יהודי אתיופיה, התשס"ח-2008 (פ/17/3783), של חבר הכנסת מזור בהיינה.
יעקב מרגי: הצעת החוק הזו חשובה, כי כל יום שהסוגיה הזו לא מסתיימת, המחנות באתיופיה גורמים למחלות ולאובדן חיי אדם, כל יום זה נזק בלתי הפיך לקהילה.
יעקב מרגי: זה דיני נפשות.
דוד טל: מי בעד פטור מחובת הנחה להצעת החוק של חבר הכנסת החדש?
דוד טל: הצעת החוק הבאה, הצעת חוק הבנקאות (שירות ללקוח)(תיקון-הגבלת סכומי עמלות) התשס"ח-2008 (פ/17/ 3816), של חבר הכנסת אמנון כהן.
דוד טל: אולי אדוני מוכן למשוך את ההצעה הזו, ההצעה הזו, בניגוד להצעת החוק שאישרנו, שהסמכנו את המפקח על הבנקים לצאת עם רפורמה ולהציג שקיפות, לקדם את הנושא, להוריד עמלות, אולי יהיה אפשר למשוך את הצעת החוק ולתת הזדמנות למפקח על הבנקים.
דוד טל: למען הגילוי הנאות, הוא דיבר אתי אתמול ושכנע אותי, השאלה אם לא נכון למשוך את הצעת החוק כדי לאפשר למפקח על הבנקים לרוץ עם התכנית שהוא תכנן, ואם התכנית לא תעלה יפה תמיד נוכל להביא אותה שוב.
אמנון כהן: טוב שאמרת את מה שאמרת לפרוטוקול, כבודו היה שותף אתי לקידום הצעת החוק, יחד עם חבר הכנסת חיים כץ, קידמנו הצעת חוק במשך כשמונה שנים לטובת משקי הבית.
אמנון כהן: דחיפות ההצעה היא כי היום נכנסה הרפורמה לעבודה ואני אומר לך אדוני היושב ראש שהחוק שלי למעשה עוזר לאוכלוסיות החלשות, לקשישים, שיבואו לקבל את הפנסיה שלהם, לא יגבו מהם 7 ₪, אלא רק 1.5 שקל.
אמנון כהן: אני חושב שהאמרה שלנו לא באה לידי ביטוי ברפורמה של המפקח על הבנקים, אני מאוכזב אישית מהעבודה שנעשתה שם, לכן אני חושב שצריכה להיות פה אמרה של הכנסת שאנחנו אל מרוצים מהעבודה שלהם.
אמנון כהן: לקשישים אין אינטרנט והם חייבים להגיע.
אמיר בכר: כידוע, בשנתיים האחרונות ועדת הכלכלה של הכנסת, בשיתוף כל הגורמים, עבדה קשות ממושכות ובאופן פרטני על רפורמה בעמלות.
אמיר בכר: אחרי שהוועדה עסקה בה, בנק ישראל הכין את עצמו חצי שנה ואחרי כן חצי שנה הבנקים והרפורמה הזו היום יוצאת לדרך.
אמיר בכר: הצעת החוק הזו פירושה לא לתת הזדמנות אפילו מינימאלית לרפורמה כי מדובר פה בפטור מחובת הנחה, כלומר בדחיפות עכשיו, בעצם ההצעה לא נותנת הזדמנות הכי קטנה לרפורמה הזו, כי היא מטילה פיקוח על כל העמלות המרכזיות הרלוונטיות, ולא מדובר פה רק על קשישים אלא על כל העמלות.
אמיר בכר: כל הרעיון של ניסיון לתת לתחרות לעשות מהלך הכי קטן ולצאת לדרך היום, אחרי שפישטנו את התעריף ויש סך הכול שתי עמלות בתעריפון היום שרלוונטיות למשקי בית, אז בעצם ההצעה הזו מייתרת את העניין הזה וכל העבודה שנעשתה יורדת לטמיון
דוד טל: אמרתי אתמול למפקח על הבנקים, ואמר את זה חבר הכנסת אמנון כהן, שכנראה זה נובע מאי אימון לגבי התכנית שהגשתם, היו לנו ציפיות גדולות ובסוף ראינו שזה לא זה.
אמנון כהן: יש פגיעה במשקי הבית, לאנשים שלא משתמשים באינטרנט וחייבים להגיע לבנק.
אמיר בכר: העובדות אינן נכונות.
יעקב מרגי: אני מבקש להיצמד לדחיפות לא למהות.
אמיר בכר: ברפורמה זה כתוב ובתקנות זה כתוב, אפשר לעיין ולא צריך לשאול אותי בשביל זה.
יעקב מרגי: ועדת הכלכלה עבדה קשות המפקח על הבנקים הפעיל את כל כוחו וברוך השם זכינו לחיסכון וירטואלי שבסוף יעלה לנו בהתייקרות של 200% בעמלות מי שמנהל חשבון בנק ועוקב רואה את המגמה.
יעקב מרגי: מה שברור הוא שאין מקום לתת צ'אנס לבחון את הרפורמה, זה ברור מאד שהקשישים נפגעים.
יעקב מרגי: יש פגיעה ברורה של הרפורמה שמייקרת את העמלות לקשישים, שהם האוכלוסייה היחידה שלא תוכל לנצל את ההטבה הזו של ערוצים האחרים שלא מול הפקיד, יאלץ אותם לקחת את הקצבאות במכה אחת, להסתובב עם מזומנים.
יעקב מרגי: אני חושב שיש מקום לדחיפות ואין מקום לבחון את הרפורמה, הדברים ברורים ויש מקום לתקן את מה שנעשה.
דוד טל: הצעת החוק גם לא תעבור כל כך מהר.
משה שרוני: אני חושב שאנחנו מבזבזים זמן לריק, הצעת החוק של חבר הכנסת כהן צריכה לצאת מיד לדרך, אני לא מאמין למפקח על הבנקים, הכול דיבורים.
צבי הנדל: למרות דבריו של חבר הכנסת שרוני, אני לא רוצה שיתפרש שהכנסת בועטת בכל עובדי המדינה, המפקח על הבנקים הוא לא עוד פקיד.
משה שרוני: בועטת כמו שהם בועטים בנו.
צבי הנדל: מאחר ובסוף אנחנו רוצים תוצאה, אני בעד לאשר את הפטור מהנחה, אבל אני רוצה שתתחייב שתתן שהות למפקח הבנקים, במהלך שלוש הקריאות שזה צריך לעבור, שאם הוא יתקן באמצע, אז החוק יהיה מיותר.
צבי הנדל: אנחנו מאותתים למפקח על הבנקים על אי שביעות הרצון ממה שנראה, אבל זה בר תיקון.
אמנון כהן: אנחנו האחרונים שמתערבים, רק כשאנחנו רואים כשל שוק, פה גילינו שיש כשל שוק.
אמנון כהן: מאחר ועשינו עבודה מאומצת, וכל חברי הכנסת חתומים על הצעת החוק, היה תחקיר בעיתון בידיעות אחרונות שיש תיאום מחירים בין הבנקים רק כלפי מעלה.
אמנון כהן: יש פה בעיה אמיתית מובנית לכן המחוקק צריך להתערב ולהגביל את העמלות.
דוד טל: אנחנו עובדים אחרת מוועדת העבודה, אני חושב שחבר הכנסת הנדל צודק אבל חבר הכנסת מולא רוצה לדבר.
שלמה מולא: אדוני היושב ראש, אחרי שראינו מה שהיה לפני שבועיים, בכל רפורמת הבנקים, הלקוח מרוויח 5 ₪ בשנה.
שלמה מולא: הגיע הזמן לא רק לחוקק חוקים אלא צריך לחשוב איך האזרח ירוויח מהחוקים שאנחנו מחוקקים.
שלמה מולא: על כן אני חושב שצריך במהירות הבזק לקדם את הצעת החוק של חבר הכנסת כהן.
דוד טל: אנחנו עוברים להצבעה מתוך תקווה שחבר הכנסת אמנון כהן יריץ ויוליך את הצעת החוק אבל במקביל נראה איך מתפתחת הרפורמה כדי שאפשר יהיה לעכב את הצעת החוק במידה ולא יהיה בה צורך.
דוד טל: מי בעד לאשר פטור מחובת הנחה לחבר הכנסת אמנון כהן?
דוד טל: הבקשה אושרה פה אחד.
דוד טל: אנחנו עוברים להצעה הבאה, הצעת חוק המדיניות הכלכלית לשנת הכספים 2004 (תיקוני חקיקה) (תיקון- הפעלת מרכזי התעסוקה על ידי שירות התעסוקה), התשס"ח-2008 (פ/17/3838) של חבר הכנסת יעקב מרגי וקבוצת חברי כנסת.
יעקב מרגי: אני קודם כל רוצה לציין את חברת הכנסת ליה שמטוב שיש לה הצעת חוק דומה והיא הובילה מאבק נגד אותו דבר נקרא תכנית ויסקונסין, מאחר וזה "הוכיח את עצמו" אנחנו רוצים להחזיר את זה לתוך שירות התעסוקה עם פרמטרים כלכליים ותמריצים שמאלצים את החברות שזכו בזה לעשות בזה שימוש לא הוגן כלפי האוכלוסייה הנזקקת.
יעקב מרגי: אני חשוב שהצעת החוק הזו ראויה וצריך לקדם אותה בדחיפות כדי להחזיר את הטיפול במובטלים ומקבלי הקצבאות לשירות התעסוקה ללא מטרות רווח.
דוד טל: אם אין התייחסויות נעבור להצבעה.
דוד טל: הצעת החוק קיבלה פטור מחובת הנחה, אני מקווה שזו תהיה הצעת החוק האחרונה במושב הזה.
דוד טל: מאיפה אתם מקבלים כל כך הרבה מכסות לפטורים?
דוד טל: הצעת חוק שלילת גמלה מחבר הכנסת לשעבר עזמי בשארה, התשמ"ח-2008 (פ/ 17 / 3782) של חבר הכנסת צבי הנדל.
דוד טל: כבר דנו בהצעת החוק הזו, יש הצעת חוק דומה, חבר הכנסת הנדל בבקשה.
צבי הנדל: אני מבקש פטור מחובת הנחה מסיבה אחת, מאחר והחוק הזה עומד לעלות ביום רביעי ואני רוצה לצרף את החוק שלי.
מוחמד ברכה: אין שום דחיפות להצעת החוק למעט העובדה שחבר הכנסת הנדל רוצה להשתתף בגזירת הקופון לגזילת הכסף שצבר חבר הכנסת לשעבר עזמי בשארה בזכות עבודתו.
מוחמד ברכה: אם רוצים להעניש אותו על דברים אחרים יש משפט.
צבי הנדל: שאש"ף ישלם לו על עבודתו לא אני.
מוחמד ברכה: לדחוף את הידיים לתוך החסכונות שלו ושל משפחתו זה בזוי, זה נמוך וזו גניבה לשמה.
מוחמד ברכה: אז חבר הכנסת הנדל רוצה לגזור קופון עם מי שהציע קודם.
אבשלום וילן: אנחנו מורידים את הכנסת לרמת זילות כל כך נמוכה, העברת בסיטונות שורה של פטורים מחובת הנחה.
דוד טל: סליחה, אני העברתי?
דוד טל: השולחן הזה העביר, לי יש אצבע אחת ולא השתמשתי בה אף לא פעם אחת.
אבשלום וילן: המליאה העבירה אתמול הצעות גזעניות, אנטי דמוקרטיות שכל אדם בר דעת מימין או משמאל, אם היה חושב עליהם היה מבין שאנחנו מתדרדרים בתהום.
משה שרוני: מה זו דמוקרטיה?
משה שרוני: אל תהיו יפי נפש.
אבשלום וילן: אני חושב שזו סוג של הצעה שאין לה מקום, רוצים להעמיד אותו לדין, תעמידו אותו לדין.
משה שרוני: שיבוא לארץ.
אבשלום וילן: בתור חבר במפלגת הפנסיונרים אתה צריך להיות הראשון שנלחם על כל גמלה, גם לאסיר ביטחוני יש זכויות.
יעקב מרגי: אני רוצה להתייחס לדבריו של חבר הכנסת וילן, הכנסת לא הורידה כלום, אסור למוסר להיות כפול, בשולחן הזה דנו והעברנו ושללנו זכויות והטבות מחברי כנסת ושרים שעברו עבירות שיש עימם קלון.
יעקב מרגי: על מה הזעקה והצביעות?
יעקב מרגי: אסור שיהיה מוסר כפול.
גדעון סער: אני מוותר.
דוד טל: מי בעד פטור מחובת הנחה להצעתו של חבר הכנסת הנדל.
שלי יחימוביץ': אם זה לחבר הכנסת הנדל אני בעד.
דוד טל: איזו קואליציה מדהימה.
דוד טל: בעד-12 נגד-אין נמנעים- 1 הבקשה אושרה
שלי יחימוביץ': אני מבקשת להוריד את ההצבעה שלי.
דוד טל: אמרתי שזו קואליציה מרשימה, לא הבנתי איך זה מסתדר.
צבי הנדל: אנחנו סולחים לך.
דוד טל: נתקן בפרוטוקול, חברת הכנסת שלי יחימוביץ הצביעה בתום לב ובלי משים בעד הצבעת החוק.
דוד טל: מה הצבעתך?
צבי הנדל: אני מעריך את החברות.
שלי יחימוביץ': אני מתנגדת.
שלי יחימוביץ': קביעת ועדות לדיון בהצעות חוק.
דוד טל: אנחנו עוברים לקביעת ועדות לדיון בהצעות חוק.
דוד טל: ההצעה הראשונה, הצעות חוק האזרחים הוותיקים (פטור מתשלום ארנונה לאזרח מעל גיל 80), התשס"ז-2007 (פ/17 / 2083) של חבר הכנסת חיים כץ, חברת הכנסת אורית נוקד, סופה לנדבר וקבוצת חברי כנסת.
חיים כץ: ועדת העבודה והרווחה.
ארבל אסטרחן: הנושא של אזרחים ותיקים הוא באמת בוועדת העבודה אבל עכל הנושא של פטורים מארנונה זה בוועדת הכספים.
דוד טל: מי בעד להעביר את החוק לו?
דוד טל: בעד-רוב נגד-אין נמנעים- אין שלושת הצעות החוק יעברו לדיון בוועדת העבודה והרווחה של הכנסת.
דוד טל: ההצעה השנייה, הצעת חוק לתיקון פקודת מס הכנסה (הוצאות בהסדרת נגישות לאנשים עם מוגבלויות בבניין), התשס"ח-2008, של חברי הכנסת גדעון סער וחברת הכנסת שלי יחימוביץ.
דוד טל: המלצת הלשכה המשפטית היא להעביר את הצעת החוק לוועדת כספים, נשמעה הצעה להעביר את הצעת החוק לוועדת הכלכלה.
גדעון סער: אני לא השתכנעתי מהעמדת הלשכה המשפטית משני טעמים, קודם כל אני לא חושב שיש היום ודאות מי יעמוד בראש ועדת הכספים, הנושא הזה קצת מתנדנד, אבל לא צריך שהנושא החשוב הזה לכל כל הרבה נכים יהיה בן ערובה לכל מיני דברים פוליטיים, מאחר ואני משוכנע שבוועדת הכלכלה הוא יקודם, אני בעד להעביר אותו לוועדתה הכלכלה.